Uhrinsa useita kertoja raiskanneelle kolmelle miehelle ja naiselle vuosien vankeustuomiot

Ùhrille tuomitut määrättiin korvaamaan yhteensä 23 000 euroa muun muassa haitasta ja kärsimyksestä.

STT

Kanta-Hämeen käräjäoikeus tuomitsi torstaina kolme miestä ja naisen vankeuteen muun muassa törkeästä raiskauksesta ja törkeästä vapaudenriistosta. 20- ja 27-vuotiaat miehet olivat oikeuden mukaan useita kertoja eri tavoin sukupuoliyhteydessä uhrin kanssa metsässä, autossa ja asunnossa maaliskuussa.

Kolmas mies ja nainen olivat mukana pakottamassa uhria, selviää tuomion julkisesta selosteesta.

Allan Henrik Vihtori Hagert, 20, ja Sanna Helena Pura, 32, tuomittiin 6 vuoden vankeuteen. Heidät tuomittiin myös oikeudenkäytössä kuultavan uhkaamisesta. Jasu Jeremias Benjamin Komulainen, 27, sai 4,5 vuotta ja Petteri Paavo Juhani Pura, 32, 5 vuotta ja 7 kuukautta vankeutta.

He joutuvat lisäksi korvaamaan uhrille yhteensä 23 000 euroa muun muassa haitasta ja kärsimyksestä.